मुलुकी देवानी (संहिता) ऐन, २०७४

भएको सम्पत्तिको संरक्षण वा भोगचलनको लागि आवश्यकतानुसार अदालतमा नालिस दिन सक्नेछ । दफा ३५६: फलोपभोगीले प्रयोग गर्न नसक्ने सम्पति : दफा ३५५ मा जुनसुकै कुरा लेखिएको भए तापनि फलोपभोग अन्तर्गत प्राप्त गरेको सम्पत्तिसँग सम्बन्धित देहायका सम्पति फलोपभोगीले प्रयोग गर्न सक्ने छैन :- दफा ३५६, खण्ड (क): सम्पत्तिसँग सम्बन्धित खानी तथा खनिज पदार्थ, दफा ३५६, खण्ड (ख): हुर्किसकेका रुख, दफा ३५७: स्वीकृति बिना सम्पत्तिको संरचना हेरफेर गर्न नपाउने : फलोपभोगीले फलोपभोग अन्तर्गत प्राप्त भएको सम्पति स्वामित्ववालाको पूर्व स्वीकृति बिना त्यस्तो सम्पत्तिको मौलिक अवस्था (सब्स्टयान्स) वा त्यसको स्वरूप (फर्म) मा उल्लेख्य रूपमा हेरफेर गर्न वा त्यस्तो सम्पति बिनाश गर्न पाउने छैन । दफा ३५८: फलोपभोग अन्तर्गतको सम्पति बहाल, लिज वा बन्धकीमा दिन सक्ने : दफा ३५८, उपदफा (१): फलोपभोगीले चाहेमा फलोपभोग अन्तर्गत प्राप्त गरेको सम्पति दफा ३५२ को उपदफा (२) बमोजिमको करारको अधीनमा रही लिखत गरी बहाल, लिज वा बन्धकीमा दिन सक्नेछ । दफा ३५८, उपदफा (१): मासिक बीस हजार रुपैयाँसम्ममा सम्पति बहालमा दिंदा लिखत गर्नु पर्ने छैन । दफा ३५८, उपदफा (२): त्यसरी बहाल, लिज वा बन्धकीमा सम्पति दिएकोमा फलोपभोगीले स्वामित्ववालालाई जानकारी गराउनु पर्नेछ । दफा ३५८, उपदफा (३): फलोपभोग अन्तर्गत प्राप्त सम्पति फलोपभोग कायम रहनेभन्दा बढी अवधिको लागि बहाल, लिज वा बन्धकीमा दिन सकिने छैन । दफा ३५८, उपदफा (२): फलोपभोगीले फलोपभोग अन्तर्गत प्राप्त गरेको सम्पति बहाल, लिज वा बन्धकीमा दिंदा त्यस सम्बन्धी लिखतमा फलोपभोग अन्तर्गतको सम्पति भएको कुरा उल्लेख गर्नु पर्नेछ । दफा ३५८, उपदफा (३): उपदफा (१) र (२) विपरीत कसैले फलोपभोग अन्तर्गत प्राप्त गरेको सम्पति बहाल, लिज वा बन्धकीमा दिएको भए त्यस्तो व्यवहार स्वतः बदर हुनेछ । दफा ३५८, उपदफा (४): उपदफा (१) बमोजिम बहाल, लिज वा बन्धकीमा लिएको सम्पति बहाल, लिज वा बन्धकी लिने व्यक्तिले फलोपभोगीले सरह प्रयोग गर्न सक्नेछ । दफा ३५९: फलोपभोग अन्तर्गतको सम्पति मर्मत सम्भार तथा हेरविचार गर्नु पर्ने : दफा ३५९, उपदफा (१): फलोपभोगीले फलोपभोग अन्तर्गत प्राप्त गरेको सम्पति आफ्नै सम्पति सरह मानी उचित र मनासिब तवरले मर्मत सम्भार तथा हेरविचार गर्नु पर्नेछ । दफा ३५९, उपदफा (२): कुनै व्यक्तिले फलोपभोग अन्तर्गतको सम्पति बहाल, लिज वा बन्धकीमा लिएकोमा निजले त्यस्तो सम्पतिको उचित र मनासिब तवरले हेरविचार गर्नु पर्नेछ । दफा ३५९, उपदफा (३): फलोपभोगीले फलोपभोग अन्तर्गत प्राप्त गरेको सम्पतिको मर्मत सम्भार आफ्नै खर्चमा गर्नु पर्नेछ । दफा ३६०: फलोपभोग अन्तर्गत प्राप्त सम्पतिको हानि, नोक्सानी गर्न नहुने : दफा ३६०, उपदफा (१): फलोपभोगीले फलोपभोग अन्तर्गत प्राप्त गरेको सम्पतिको हानि, नोक्सानी गर्न वा गराउनु हुँदैन । दफा ३६०, उपदफा (२): फलोपभोगी वा दफा ३५८ बमोजिम बहाल, लिज वा बन्धकीमा लिने व्यक्तिले त्यस्तो सम्पत्ति प्रयोग गर्दा कुनै किसिमबाट हानि, नोक्सानी भएमा फलोपभोगी जिम्मेवार हुनेछ। दफा ३६०, उपदफा (३): उपदफा (२) बमोजिम सम्पत्ति प्रयोग गर्दा हुन सक्ने हानि, नोक्सानीका विरुद्ध फलोपभोगीले फलोपभोग अन्तर्गत प्राप्त गरेको सम्पत्तिको संरक्षणको लागि बीमा वा अन्य आवश्यक सुरक्षात्मक उपाय अपनाउन सक्नेछ। दफा ३६१: कर वा शुल्क फलोपभोगीले व्यहोर्नु पर्ने : फलोपभोग अन्तर्गत प्राप्त गरेको सम्पत्तिको कानून बमोजिम लाग्ने कर, मालपोत वा दस्तुर फलोपभोगीले व्यहोर्नु पर्नेछ। दफा ३६२: कसैले दाबी वा खिचोला गरेमा स्वामित्ववालालाई जानकारी दिनु पर्ने : दफा ३६२, उपदफा (१): फलोपभोग अन्तर्गतको सम्पत्ति उपर कसैले अतिरुमण, दाबी वा खिचोला गरेमा फलोपभोगीले त्यसको पन्ध्र दिनभित्र सो कुराको जानकारी स्वामित्ववालालाई गराउनु पर्नेछ। मुलुकी देवानी (संहिता) ऐन, २०७४